Document ID: 32005R0891

KOMISIJAS REGULA (EK) Nr. 891/2005
(2005. gada 14. jūnijs),
ar ko groza Regulu (EK) Nr. 458/2005 attiecībā uz apjomu, uz kuru attiecas pastāvīgais konkurss Čehijas intervences aģentūras rīcībā esošu parasto kviešu eksportam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
tā kā:
(1)
Komisijas Regulā (EEK) Nr. 2131/93 (2) paredzēta kārtība un nosacījumi, ar kādiem pārdod intervences aģentūru rīcībā esošu labību.
(2)
Ar Komisijas Regulu (EK) Nr. 458/2005 (3) ir atvērts pastāvīgs konkurss Čehijas intervences aģentūras rīcībā esošu 300 000 tonnu parasto kviešu eksportam.
(3)
Čehija ir informējusi Komisiju par savas intervences aģentūras nodomu par 100 000 tonnu palielināt apjomu, kas paredzēts eksportam saskaņā ar konkursu. Pašreizējā tirgus situācijā ir jāizpilda Čehijas lūgums.
(4)
Ņemot vērā konkursā paredzētā apjoma palielinājumu, ir jāizmaina daudzums, ko uzglabā Regulas (EK) Nr. 458/2005 I pielikumā minētajās uzglabāšanas vietās.
(5)
Attiecīgi jāgroza Regula (EK) Nr. 458/2005.
(6)
Šajā regulā paredzētie pasākumi ir saskaņā ar Labības pārvaldības komitejas atzinumu,
IR PIEŅĒMUSI ŠO REGULU.
1. pants
Regulu (EK) Nr. 458/2005 groza šādi:
1)
Regulas 2. pantu aizstāj ar šo:
“2. pants
1. Konkursa uzaicinājumā paredzētais maksimālais apjoms ir 400 000 tonnu parasto kviešu, ko paredzēts eksportēt uz visām trešām valstīm, izņemot Albāniju, Bulgāriju, Horvātiju, Bijušo Dienvidslāvijas Maķedonijas Republiku, Bosniju un Hercegovinu, Lihtenšteinu, Rumāniju, Serbiju un Melnkalni (4) un Šveici.
2. Reģioni, kuros uzglabā 400 000 tonnu parasto kviešu, ir minēti I pielikumā.
2)
Regulas I pielikumu aizstāj ar šīs regulas pielikuma tekstu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 14. jūnijā

Labels: 3
17
18